కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్‌ కాదంది.. ఆసియా కప్ వేదిక మారింది!
ఈ ఏడాది సెప్టెంబర్లో భారత్‌లో జరగాల్సిన ఆసియా కప్ వేదిక మారింది. ఈ టోర్నీకి యునైటెడ్ అరబ్ ఎమిరేట్స్ ఆతిథ్యం ఇవ్వనుంది. భారత్, పాకిస్థాన్ దేశాల మధ్య రాజకీయంగా ఉద్రిక్తతలు చోటు చేసుకున్న తరుణంలో వేదిక మార్పు తప్పనిసరైంది.
Samayam Telugu | Updated:
Apr 10, 2018, 07:01PM IST
భారత్‌ కాదంది.. ఆసియా కప్ వేదిక మారింది!
ఈ ఏడాది సెప్టెంబర్లో భారత్‌లో జరగాల్సిన ఆసియా కప్ వేదిక మారింది. ఈ టోర్నీకి యునైటెడ్ అరబ్ ఎమిరేట్స్ ఆతిథ్యం ఇవ్వనుంది. భారత్, పాకిస్థాన్ దేశాల మధ్య రాజకీయంగా ఉద్రిక్తతలు చోటు చేసుకున్న తరుణంలో వేదిక మార్పు తప్పనిసరైంది. పాక్ క్రికెట్ జట్టుకు తాను ఆతిథ్యం ఇచ్చేది లేదని భారత్ తేల్చి చెప్పింది. దీంతో చేసేదేం లేక వేదిక మారుస్తున్నట్లు ఆసియన్ క్రికెట్ కౌన్సిల్ (ఏసీసీ) తెలిపింది. ఈ విషయాన్ని ఏసీసీ, పీసీబీ చైర్మన్ నజామ్ సేథీ ప్రకటించారు.
Visit Site
Recommended byColombia
ఈ ఏడాది ఆసియా కప్‌లో ఐసీసీ పూర్తి సభ్యదేశాలైన భారత్, పాకిస్థాన్, శ్రీలంక, బంగ్లాదేశ్, అప్ఘానిస్థాన్ తలపడనున్నాయి. ఆరో స్థానం కోసం యూఏఈ, హాంగ్ కాంగ్, నేపాల్, సింగపూర్, మలేసియా, ఒమన్ పోటీ పడుతున్నాయి. ప్లే ఆఫ్ ద్వారా ఆరో జట్టును ఎంపిక చేస్తారు.
ఆసియా కప్‌ను నిర్వహించడం ఇది 14వ సారి కాగా.. 12 సార్లు వన్డే ఫార్మాట్లో నిర్వహించారు. 2016 ఆసియా కప్‌ను టీ20 ఫార్మాట్లో నిర్వహించారు. ఇది వరల్డ్ కప్ టీ20 టోర్నీకి వార్మప్‌గా ఉపయోగపడింది. ఆ టోర్నీ ఫైనల్లో భారత్ బంగ్లాదేశ్‌ను ఓడించింది.
ఎమర్జింగ్ టీమ్స్ ఆసియా కప్‌కు పాకిస్థాన్, శ్రీలంక కలిసి ఆతిథ్యం ఇవ్వనున్నాయి. వాస్తవానికి ఈ ఎమర్జింగ్ టీమ్స్ ఆసియా కప్ ఏప్రిల్‌లో ప్రారంభం కావాల్సి ఉండగా.. దాన్ని డిసెంబర్‌కు మార్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.